***proiect***

**GUVERNUL REPUBLICII MOLDOVA**

**Hotărârea nr\_\_\_\_\_\_\_\_\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_2021**

**Chișinău**

**Cu privire la instituirea Registrului de stat de evidență a Vaccinării împotriva COVID–19 (RVC–19) și modificarea unor hotărîri ale Guvernului**

În temeiul prevederilor articolului 16 alineat (3) din Legea nr. 71/2007 cu privire la registre (Monitorul Oficial al Republicii Moldova, 2007, nr. 70–73, art. 314), Guvernul HOTĂRĂŞTE:

**1.** Se instituie Registrul de stat de evidență a Vaccinării împotriva COVID–19 (RVC–19), proprietate a statului.

**2.** Regulamentul privind modul de ținere a Registrului medical, aprobat prin Hotărîrea Guvernului nr. 586/2017 (Monitorul Oficial al Republicii Moldova, 2017, nr. 277–288, art. 703), cu modificările ulterioare, se modifică după cum urmează:

1) la punctul 3 se completează cu subpunctul 7), cu următorul cuprins:

 „7) Registrul de stat de evidență a Vaccinării împotriva COVID–19 (RVC–19)”;

2) punctul 81 se completează cu următoarea poziție:

„

|  |  |
| --- | --- |
| Agenția Națională pentru Sănătate Publică | Registrul de stat de evidență a Vaccinării împotriva COVID–19 (RVC–19) |

 ”

3) punctul 10 se completează cu următoarea poziție:

„

|  |  |
| --- | --- |
| 7) Registrul de stat de evidență a Vaccinării împotriva COVID–19 (RVC–19) | Ministerul Sănătății, Muncii și Protecției Sociale, Agenția Națională pentru Sănătate Publică, Compania Națională de Asigurări în Medicină, prestatorii de servicii medicale, subdiviziunile de sănătate ale autorităților administrației publice locale, Instituția publică Serviciul Tehnologia Informaţiei și Securitate Cibernetică, Inspectoratul General al Poliției de Frontieră |

 ”

4) punctul 15 se completează cu subpunctul 6), cu următorul cuprins:

„5) Certificatul de vaccinare împotriva COVID–19.”;

5) punctul 16 subpunct 6) se completează cu litera i), cu următorul cuprins:

„h) date despre Certificatul de vaccinare împotriva COVID–19.”.

**3.** Punctul 10 dinRegulamentul privind organizarea și funcționarea Agenției Naționale pentru Sănătate Publică, aprobat prin Hotărîrea Guvernului nr. 1090/2017 (Monitorul Oficial al Republicii Moldova, 2017, nr. 440, art. 1214), cu modificările ulterioare, se completează cu subpunctul 10), cu următorul conținut:

„10) asigură funcţionarea şi ţinerea sistemelor informaționale ale Registrului medical, atribuite în conformitate cu cadrul normativ în vigoare, precum și dezvoltarea funcționalităților noi în sistemele informaționale deținute, conform priorităților stabilite.”.

**4.** Se desemnează Instituția publică Serviciul Tehnologia Informaţiei și Securitate Cibernetică în calitate de administrator tehnic pentru registrul instituit prin punctul 1 din prezenta Hotărîre.

**5.** Se recomandă operatorilor de telefonie mobilă să ofere mecanisme de notificare a propriilor abonați privind data programată pentru vaccinare, prin platforme tehnice asigurate de către Instituția publică Serviciul Tehnologia Informaţiei și Securitate Cibernetică.

**6.** Inspectoratul General al Poliției de Frontieră va asigura monitorizarea cetățenilor Republicii Moldova care sunt vaccinați cu vaccinuri antiCOVID–19 în alte state. Copia certificatelor de vaccinare vor fi transmise Agenției Naționale pentru Sănătate Publică în scopul supravegherii.

**7.** Începând cu anul bugetar 2022, realizarea prevederilor prezentei hotărâri se va efectua din contul şi în limitele mijloacelor financiare alocate din bugetul de stat şi ale altor mijloace legale, în conformitate cu legislația.

**8.** Prezenta hotărâre intră în vigoare la data publicării.

**PRIM–MINISTRU**

**Contrasemnează:**

**Ministrul sănătății,**

**muncii și protecției sociale**

**Ministrul afacerilor interne**

**Ministrul finanțelor**